पीए ने पकड़कर उठाया, केंद्रीय मंत्री बोले-गाड़ी गड्ढे में लुढ़क गई थी; मांसपेशी में है दर्द
हाजीपुर में बुधवार को केंद्रीय मंत्री पशुपति पारस की योग करने के दौरान तबीयत बिगड़ गई। योग के बीच ही पीए उनको पकड़कर उठाते दिखे। सोफे पर ले जाकर बिठा दिया। इसका वीडियो भी सामने आया है। पशुपति पारस योग कर रहे हैं। पोजिशन लगानेUnion Minister pashupati paras got weak while doing yoga in International Day of Yoga 2023
हाजीपुर में बुधवार को केंद्रीय मंत्री पशुपति पारस की योग करने के दौरान तबीयत बिगड़ गई। योग के बीच ही पीए उनको पकड़कर उठाते दिखे। सोफे पर ले जाकर बिठा दिया। इसका वीडियो भी सामने आया है।
पशुपति पारस योग कर रहे हैं। आसन लगाने के दौरान उनको समस्या हो रही। न तो वो खड़े हो पा रहे थे और न ही बैठ पा रहे थे। उन्होंने अपने पर्सनल पीए को इशारे में बुलाया और उनको पकड़ने के लिए कहा। दो लोगों ने पशुपति को पकड़ा। योग प्रशिक्षक के कहने पर कुछ देर के लिए योग भी किया। फिर उन्हें राहत महसूस हुई।
दिल्ली एम्स जाकर इलाज कराएंगे
पशुपति पारस ने कहा कि तबीयत मेरी अभी भी खराब है। मुजफ्फरपुर जाने के दौरान गाड़ी गड्ढे में लुढ़क गई थी, जिसके कारण नस, मांसपेशी में घुस गई है। इसके कारण दिक्कत हो रही थी। ज्यादा देर योग नहीं कर पाए। तबीयत ठीक है, लेकिन दिल्ली जाकर एम्स में इलाज करवा लूंगा। आज योग दिवस था तो हाजीपुर आना ही था और योग करना भी था, लेकिन ज्यादा देर तक नहीं कर पाया।
बता दें कि पशुपति कुमार पारस अपने संसदीय क्षेत्र हाजीपुर में अंतरराष्ट्रीय योग दिवस के मौके पर समर्थक और सरकारी कर्मचारी अधिकारी के साथ योग करने के लिए पहुंचे थे। योगा की शुरुआत होते ही उन्होंने मेडिटेशन शुरू की। इस बीच ही तबीयत अचानक बिगड़ी।